অঘোরনাথ গুপ্ত
ব্রজসুন্দর মিত্র ১৮৫৭ খ্রিঃ ঢাকার আর্মেনিয়াটোলায় একটি বাড়ি কিনে সেখানে ব্রাহ্মসমাজের অধিবেশন বসাতে শুরু করেন। ১৮৬৩ খ্রিঃ এই বাড়িটি একটি ব্রাহ্ম বিদ্যালয়ে রূপান্তরিত হয়। অঘোরনাথ এই বিদ্যালয়ে দশ মাস শিক্ষকতা করেন। তাঁর প্রেরণায় যাঁরা ব্রাহ্মসমাজে যোগদান করেছিলেন তাঁদের মধ্যে বঙ্গচন্দ্র রায় এবং ভুবনমোহন সেনের নাম উল্লেখযোগ্য। এই সময়েই দুই ভাই কালীমোহন দাস এবং দুর্গামোহন দাস ঢাকায় এসে প্রভাবশালী বক্তৃতার মাধ্যমে ব্রাহ্মধর্ম প্রচার শুরু করেন। কেশবচন্দ্র সেন আসেন ১৮৬৫ খ্রিস্টাব্দে এবং ব্রাহ্মদের ক্রমবর্ধমান প্রভাবের প্রতিক্রিয়ায় ব্রাহ্ম-বিদ্বেষও বৃদ্ধি পায়।
ঙ্গাগ-দ্বাং-ত্শুল-খ্রিম্স
১৭৭৭ থেকে ১৭৮৬ খ্রিষ্টাব্দ পর্যন্ত তিব্বতের রাজপ্রতিনিধি পদে থাকাকালীন ঙ্গাগ-দ্বাং-ত্শুল-খ্রিম্স ত্শে-স্মোন-গ্লিং বৌদ্ধবিহার স্থাপন করেন। ১৭৭৮ খ্রিষ্টাব্দে তিনি দ্গা'-ল্দান বৌদ্ধবিহারের একষট্টিতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি অষ্টম দলাই লামার শিক্ষক হিসেবে দায়িত্ব পালন করেন ও পোতালা প্রাসাদের সংস্কার করেন। ১৭৮৩ খ্রিষ্টাব্দে তিনি সে-রা বৌদ্ধবিহারে ব্শাদ-গ্রুব-গ্লিং-বা-ব্রাং () স্থাপন করেন। ১৭৮৬ খ্রিষ্টাব্দে তিনি জোখাং মন্দিরের শিল্পকর্মগুলির সংস্কারের ব্যবস্থা করেন। তিনি ব্যবসা বাণিজ্য, ঋণের সুদ, মন্ত্রী প্রশাসন, খাদ্যভাণ্ডার প্রভৃতি বিভিন্ন বিষয়ে প্রচলিত আইনের সংস্কার করেন। তিনি পুরাতন মুদ্রার পরিবর্তে নতুন রৌপ্যমুদ্রার প্রচলন করেন। ১৭৮৬ খ্রিষ্টাব্দের শেষ দিকে তিনি বেইজিং যাত্রা করে জাতীয় ধর্মীয় সংস্থার প্রধানের পদ লাভ করেন। এই সময় চিং সম্রাট চিয়ানলোং তাঁকে সমতি বকশি (তিব্বতী:ব্সাম-গ্তান-ম্খান-পো, ) উপাধি প্রদান করেন। এই সময় তিনি মঙ্গোলিয়া যাত্রা করে ব্কা'-'গ্যুর () গ্রন্থের মঙ্গোল ভাষায় অনুবাদ করেন।